МОДЕЛ ЗА РАБОТА СЪС СЕМЕЙСТВАТА И ДЕЦАТА В ПЕРИОДА НА АДАПТАЦИЯ ОТ СЕМЕЙНАТА СРЕДА  КЪМ ДЕТСКА ГРАДИНА № 1 „ЯН БИБЯН“   
ГР.  ХАСКОВО
Същност и адаптация на детето от семейна среда към детска градина
Тръгването на детето  на детска градина е изключително събитие за малкото дете, защото е свързано с попадането в новата среда – материална и социална.раздялата с  майката се преживява болезнено от почти всички деца. Те страдат и от това, че се намират в нова обстановака сред непознати хора и за това чл. 39, ал. 2 и ал. 3 от Наредба № 5 за предучилищно образование казва:
       ал. /2/ „Детската градина изработва и прилага модел  за работа със семействата и децата в периода на адаптация от семейната среда към детската градина, който е неразделна част от Правилника за дейността  на детската градина“.
      ал. /3/  Моделът по ал. 2 задължително включва краткосрочно присъствие на родителите в детската градина. Продължителността на присъствието на родителите, както и дейностите, в които могат да участват се определят предварително на индивидуални срещи между учителите и родителите.
     Психолози и педагози смятат, че периода на адаптация на детето преминава през  три основни форми:
· Лека
· Средна
· Тежка форма на адаптация
      За определяне на една или друга форма на адаптация се посочват обикновено следните основни критерии:
· Емоционално състояние на детето;
· Отношението му към възрастните
· Отношението му към връстниците
· Състояние на съня и апетита
· Честота и продължителност на острите заболявания
· Сроковете, в които детето се нормализира.
       Практиката показва, че има деца, които се приспособяват веднага, а други продължително време от два  до четири месеца след постъпване в детското заведение.
       Приспособяването на детето е социален процес. В него играе роля личния опит на детето и подготовката му в семейството. Семейството е основополагащото в живота на детето и там се поставя основата на нервно-психическото, физическото и емоционалното здраве на детето, началните умения и навици за самообслужване, за поведение  и за общуване. Родителите в най-голяма степен могат да допринесат за бързата и безболезнена адаптация на детето към детската градина, когато те са убедени в способността на детето, че може успешно да премине през този период. Тази убеденост носи увереност и емоционално спокойствие както за тях, така и за детето. Доверието, което гласуват родителите на детето позволява то да приеме детската градина, новите приятели, екипа на детската градина, новите играчки, дневния режим и цялата среда около него като своя, в която да се чувства свободно и сигурно.
         Детската градина е място за възпитание, обучение и социализация на детето. Цялостната дейност на ДГ № 1 „Ян Бибиян“ гр. Хасково е регламентирана, професионално подготвена и  контролирана.
         Детската градина е фактор във взаимодействието с родителите. Законът за предучилищното и училищно образование определя ролята на родителите, като участници в образователния процес. Сътрудничеството и взаимодействието между родителите и детската  градина е регламентирано в ДГ № 1 „Ян Бибиян“ гр. Хасково чрез Механизъм за успешна адаптация и плавен преход на детето от семейна среда към детската градина,  в сила от 2016 г., съгласно заповед № 25/ 28.09.2022 г.
           Родителите на детето участват и подпомагат процеса на изграждане на навици и умения на детето, осведомяват се за адаптацията на своето дете към детската градина  и постигнатите от него резултати. Ролята и задължението на детската градина е да даде модели, които родителите могат да усвоят и да прилагат, с оглед постигане на целите на предучилищното образование и успешна подготовка на детето за училище и за обществения живот.
Ние бихте искали детето ви да запази възможно най-топлите преживявание от различните етапи през които минава. В повечето случаи първото за детето стъпало на образователната ни система е
Детска градина
Като всяко начало тук и има предизвикателства и изненади за детето. Не забравяйте, на което и стъпало да се намира, детето винаги ще има нужда от вашата помощ, подкрепа и обич. А макар и големи, родителите имат полза и от съвет. Нека си бъдем заедно с вас в детската градина, за да може детето да бъде смело и уверено. За на създадем красивите спомени за нашите деца. Съвместната работа с родителите ще уеднакви изискванията ни към детето у дома и в детската градина. Очакваме ви в детската градина! 
 През първата година от живота на детето ви  вие вероятно прекарвате с него 365  дни х 24 часа, като в това няма нищо необичайно.  Според психолозите до 1 година детето се нуждае от контакт с родителите си 24 часа в денонощието. След 1,6 години то вече не изпитва този силен страх от раздялата с най-близките и може в известна степен да „допусне“ до себе си по-малко познат човек. Обикновено към втората година показва по-голяма независимост. Постепенно разбира, че на света има  и други големи добри хора, освен мама, татко, баба и дядо. Всъщност тази последователност на кръга на общуване има огромно значение за благополучната адптация на детето и към детската градина и към обществото като цяло. Неусетно се изнизват дните и вашето малко човече е вече на три години. Счита се, че именно това е възрастта, когато е добре детето да постъпи в детска градина. То вече е готово да започне да общува с външния свят още по активно, да изгражда нови познанства с връстници и възрастни, да изпробва нови модели на поведение. Разбира се окончателното решение е на родителя, в зависимост от индивидуалните особености на детето и възможностите които имате. Не трябва да забравяме, че детето има нужда от социална среда, която ще формира редица важни качества и ще натрупа ценни знания. С помощта на родителя, детето ще се справи с новите изисквания на новата обстановка.                                                    
           Бъдете търпеливи и не преставайте да показвате обичта си към детето. Не му се сърдете, ако капризничи, сърди се, плаче. Проявете разбиране и търпение. Детето постепенно ще привикне към новите условия в детската градина. Спазвайте съветите на детската градина, за да може преходът към детската градина да се извърши плавно и безболезнено за детето и семейството. Някои от съветите ни ще ви помогнат за по-бързата адаптация на детето към новия детски колектив.  Всяка адаптация изисква време и ако за едно дете е достатъчна седмица, за друго може да е необходим месец. Това важи в пълна сила и за мама и татко. Продължителността на адаптацията зависи и от характера на детето, семейната обстановка, здравословното му състояние. 
          Родителска тревога
          С тръгването на детска градина се опитайте да сведете до минимум напрежението и притеснението. Не пренасяйте тревогите си върху детето. Вашите емоции му влияят. Все пак вие изпращате детето на едно място, където опитни педагози ще се грижат за него, ще срещне приятели, ще придобие нови навици и умения, ще получи първите си знания. Като всяко ново начало и сега са възможни трудности – не са за пренебрегване нито стресът, нито почти сигурните разболявания. Но не обсъждайте пред детето евентуалните неприятности. Не изпадайте в състояние да рисувате и идилична картина. Постарайте се да мислите позитивно и вярвайте, че всичко ще бъде наред.
       Дневен режим
Приемане на децата, игри				  6.30
Утринна гимнастика				  8.30
Закуска						  9.00
Ситуация						  9.30
Подкрепяща закуска				10.15
Ситуация						10.30
Игри							11.00
Радходка и игри на открито			11.15
Обяд							12.00
Сън							12.45
Ситуация						15.30
Закуска						16.00
Игри 							16.30
Изпращане на децата                                              18.30

         Хранене
         Максимално приблежете менюто у дома към това в детската градина. Ако детето е свикнало вкъщи на обяд да яде само едно ядене, то нищо чудно, че в детската градина ще откаже някое от първото, второто или третото. Имайте предвид, че често пъти храненето е една от основните причини, поради която детето не иска да ходи на детска градина.       
•	Ако има храни, които детето не консумира, съобщете на персонала и помолете да не бъде насилвано да яде нещо, което не яде. С времето е възможно точно тази храна да му стане любима.
•	Ако детето е алергично към дадени храни, също е задължително да бъдат уведомени педагозите и медицинската сестра. Това, което се изключва от менюто на алергичните деца, е задължително да се спазва и в детската градина. Ето защо е разумно и другите родители да знаят, ако има деца в групата, алергични към дадени храни. 
•	Знаете колко е важно детето да се храни здравословно. В детската градина на таблото всяка седмица се представя меню, което е съобразено с наредбата за здравословно хранене в детските градини.
•	Какво обикновено се случва след като вземете детето от детската градина? Често пъти малкото дете е гладно и често се забравят принципите на балансираното хранене. Предлагат се недотам здравословни храни, а след това детето не иска да вечеря. Опитайте вместо вафли, чипсове, близалки да предложите плод или ядки примерно непосредствено след взимане на детето от детската градина. А и вероятно ще се съгласите, че е по-доброто решение детето да бъде за кратко време гладно – докато се приберете у дома, а там да му предложите вечеря с нужните витамини.
	Първи дни 	
       Именно от тях зависи какво ще е по-нататъшното отношение на детето към новото място. Това от своя страна влияе и върху неговото здраве, и върху отношенията му с другите деца. Опитайте се да превърнете началото в нещо като мини празници. Защото точно първите дни, така както бързо минават, така и повлияват на следващите срещи, като нещо радостно или като нещо ужасно. Ако детето плаче и не иска да отива на детска градина, гушнете го, успокойте го, разкажете му колко вълнуващи моменти го очакват. Или се опитайте да „отвлечете” вниманието му с друга интересна тема - защо например не му разкажете как кучетата, охлювите, мравките (това което срещате по пътя си), че те също си имат своя детска градина и всяка сутрин бързат за там. Или пък просто се усмихнете и му предложете да стигнете до детската градина, пеейки любими песнички или казвайки си смешки, гатанки или подскачайки на един крак.
Интересните идеи винаги разпалват детското въображение, а вашето спокойствие и ведрост се предават и на детето.
Имайте предвид, че е от значение и последователността при ходенето на детска градина. Нека детето свикне с мисълта, че от понеделник до петък всеки има задължения – то е на детска градина, мама и тако са на работа. А събота и неделя са дните за семейни забавления. Това ще се случи, ако не се отклонявате от този график. Ако решите, че в сряда детето няма да ходи на детска градина, защото не иска, плаче, моли се да си е вкъщи, вие самите нарушавате графика и затруднявате адаптацията. Освен това малкото дете разбира, че има варианти и е способно да ви манипулира. Ето защо в случай, че детето не е болно, не превръщайте „работния ден” в “ почивен”. Не забравяйте, че правилата не затрудняват, а улесняват живота на детето.

Организация на времето
Сутрин така организирайте времето, че да е достатъчно за всичко. Да, струва ви се невъзможно, но все пак всичко се свежда до добрата организация. Едно от условията за това е събуждането да бъде навреме. Предвидете минутките за разбуждане, за гушкате, за сутрешен тоалет, обличане, прически. Някои деца имат нужда сутрин от хапване вкъщи, преди закуската в детската градина, особено ако времето от ставането до излизането е повече от половин час. В този случай предупредете персонала, че детето закусва вкъщи и е възможно да не е гладно и да не изяжда закуската си в детската градина. Не позволявайте всичко да става на бързи обороти, това само напряга обстановката. А и никой няма нужда сутрин от суматоха и напрежение. Важно е да тръгнете към детската градина спокойни и усмихнати.?
Какво да има в детската градина
Накъде без детската раничка? Заедно с детето изберете най-хубавата и сложете в нея всичко необходимо. В детската градина ще ви информират какво трябва да подготвите за детето от вкъщи.
Обикновено списъкът включва: комплект за преобличане, пижама, пантофи, евентуално протектор за матрак и хигиенни материали. По-малките деца често се цапат или заливат с вода/чай , докато изградят уменията за самообслужване, така че е хубаво да имат поне два комплекта резервни дрехи и достатъчно бельо. Погрижете се дрехите да са лесни за обличане и събличане, да нямат сложни закопчавания или трудно да минават през главата. Обувките съответно да се лесни за обуване и събуване – на този етап за предпочитане са обувките без връзки.
Навиците на самообслужване
В детската градина вашето дете ще усвои навиците само да се обслужва, а това изисква време. Имайте търпение и не се сърдете, ако вечерта го намерите облякло някоя дреха с ръбовете навън или с криво закопчани копчета. Вместо упреци по-добре го похвалете, че само се облича. Все пак, ако смятате, че детето ви има нужда от повече внимание и подкрепа в това отношение, не бързайте да повишавате тон, а поговорете спокойно с хората, които се грижат за вашето дете и уеднаквете очакванията си. Ако детето ви все още не е самостоятелно и използва памперс- не се притеснявайте, повечето деца не са усвоили напълно тези умения и няма да е единственото, което сега се разделя с памперса. Обсъдете този въпрос с персонала и осигурете достатъчно дрехи и бельо за преобличане. При необходимост вкъщи всеки ден насърчавайте детето да ползва тоалетна чиния, за да се чувства спокойно и уверено в детската градина.
Учителите и помощник-възпитателите ежедневно помагат на децата да изградят умения за самообслужване.
Раздяла пред детската градина
Раздялата трябва да бъде бърза и кратка. Ако на вратата на детската градина детето започне да плаче и да ви моли да се върне, не отстъпвайте. В противен случай ще ви манипулира и занапред и ще продължава да ви устройва подобни сцени. Кажете ли веднъж “тръгвам” непременно тръгнете. Повярвайте на госпожата, че щом влезе в стаята, детето се успокоява и всичко е наред. Освен това практиката показва, че детето много бързо свиква с новата среда, отколкото си мислят мама и тати. Имайте предвид, че някои деца се разделят по-лесно с татко, така че може да пробвате и този вариант. Повечето деца плачат, защото тяхната главна потребност е да бъдат в безопасност и да се чувстват защитени. Затова гушнете детето, целунете го, припомнете му какъв интересен ден го очаква с другите дечица и го уверете, че скоро пак ще сте тук. Добре е да уточните след колко време ще го вземете, като имате предвид, че за детето времето все още не се измерва с минути или часове. Кажете например, че ще сте при него след като се събуди от следобедния сън и хапне следобедната закуска, и непременно спазете обещанието си. Дайте му увереност, че всичко ще е наред и нищо лошо няма да му се случи.
Усещане за нещо познато
Попитайте дали е разрешено в детската градина да се носят вещи от вкъщи и какви са условията – може ли да се внасят в групата или по- скоро стоят в шкафчето. Ако е позволено, нека детето вземе със себе си любимата играчка или книжка. Това ще му носи спокойствие, усещане за нещо лично и познато. Освен това тази играчка може да му помогне да се запознае с повече деца. Тази играчка може да помогне и на вас да разберете как се е чувствало детето. Тъй като то все още не умее добре да разказва за своите емоции и чувства, го попитайте: “ Какво прави днес в градината твоят зайко? Игра ли си, с кого се запозна? “ И внимателно изслушайте отговорите.
Обратно вкъщи
Когато се приберете от детската градина, си създайте ритуал. Например, отбийте се на близката площадка или в парка. Просто нещо заедно, което да ви достави удоволствие. Зареждането с положителни емоции е от особено значение. Приятният завършек на деня ще подготви и прекрасното утро на следващия ден.
Докосване от вътрешния свят
Новите впечатления и преживявания водят до напрежение на нервната система. Ето защо след като се приберете у дома от детската градина, осигурете на детето спокойствие и уют. Опитайте незабелязано да се докоснете до вътрешния му свят, да разберете как се чувства, какви са страховете и радостите му. 
           Поиграйте и приятелски си поприказвайте. Попитайте детето какво е закусвало, обядвало, с какви играчки е играло, дали се е запознало с някого. Разкажете му и за своя ден. Избягвайте да го питате дали му е харесало в детската градина и дали утре ще отиде пак- възможно е това да му внуши мисълта, че там може и да е лошо и че е възможно и да не ходи.
          Преди лягане започнете да разказвате приказка за момченцето/момиченцето, което съвсем скоро е тръгнало на детска градина. Но не разказвайте цялата приказка наведнъж. Оставете да има и за следващите вечери. На следващия ден, след като разберете как вашето дете е прекарало деня в детската градина, ще продължите приказката с героите, които също така са прекарали чудесно. Чрез приказката се опитвайте и да разрешавате проблемни ситуации. Детето ще знае, че не винаги всичко е идеално, но важното е да можем да намираме решения. Постепенно разказвайте заедно. Така по-лесно ще разберете как то се чувства в новата обстановка. Не забравяйте, че на тази възраст децата трудно споделят преживяванията си. По този начин ще му помогнете и именно в тази насока – да осъзнава собствените си емоции и да се опитва да ги споделя.
         Рисуването също е добър способ за себеизразяване. Всъщност всяко едно творческо занимание- като работата с пластелин или глина например, дават възможност за психическо разтоварване. Не изразените негативни емоции могат да се изливат в сълзи, които отстрани може и да изглеждат непонятни, тъй като няма никакви видими външни причини за подобна реакция. Творческите занимания помагат на малкото човече да изрази чувствата си и да намери нужното му спокойствие. Чрез тях е много по-лесно можем да започнем разговор, който да ни помогне да се докоснем до детския свят, който на този етап има нужда от разбиране и подкрепа.
Специално за татковци
Като че ли сме свикнали да приемаме, че мама е главната действаща сила в отглеждането на детето, макар че все по- често се срещат бащи, споделящи не само финансови отговорности, а и такива, касаещи храненето, хигиената, емоционалното развитие на мъниците. И ако се съгласим с мнението на Аристотел, че мъжете стават по-късно бащи, отколкото жените-майки , че на мъжете им трябва повече време, за да усетят новата си роля, да обмислят ситуацията, то бихме били и единодушни, че до третата година на детето е задължително тати да разгърне възможностите си, напълно осъзнал вече какво се очаква от него.
       Ролята на таткото във възпитанието на детето в никакъв случай не е по-маловажна от ролята на мама. Всяко дете има нужда от хармонично развитие, което може да получи само при участието и на двамата родители. Ако човек с раждането си не осъзнава съществуването на двата свята- мъжкия и женския – в лицето на мама и тати – то той е ограничен в своите възможности, много по-трудно ще се ориентира в света навън. И ако мама е тази, която ще прегърне по най- топлия начин наскърбеното дете, то тати е този, който ще му вдъхне увереност да продължи по пътя и да преодолее трудностите.
       И момчетата и момичетата се нуждаят от общуването с тати, от неговата любов, сила и решителност. За момчетата тати е нужен като образец за подражание. От него те получават представа как трябва да се държат. Във възрастта между 3 и 5 години момчетата моделират своето поведение в съответствие с бащиния пример. За момичетата тати също е образец за мъжко поведение. Контактът с тати е всъщност техният първи опит в общуването с мъжете и бащината фигура е моделът, който стои в основата на бъдещите партньорски взаимоотношения. Ненапразно съществува мнението, че жените интуитивно избират мъже, приличащи на бащите им. Ако по някаква причина бащата трайно отсъства от живота на детето, потърсете начин то да има връзка с други значими за него мъже- чичо, вуйчо, дядо, по-голям брат. Участието на грижовен мъж помага на детето да се развива пълноценно и хармонично. 
      Скъпи татковци, ако дотук накратко ви представихме в най-общ план колко сте важни и незаменими за вашите деца, позволете да ви дадем и няколко конкретни препоръки, свързани с периода, когато вашите деца посещават детска градина.
       Включвайте се заедно с майката в родителските срещи, в различни тържества и инициативив детската градина – детето ще бъде щастливо и сигурно от факта, че и мама и тати са дошли да го гледат и ще се почувства истински значимо и обичано.
        Попитайте персонала с какво бихте могли да сте полезни. И да допринесете за групата или цялата детска градина – освен с доброволна работа по облагородяване на помещенията и двора, можете да предложите и да се включите в различни инициативи по повод празници или да организирате спортни игри с децата, да им представите своята професия и други занимания, които те със сигурност ще оценят и ще помнят дълго. 
     Всеки ден отделяйте време за детето си. Старайте се да го прекарате по най- пълноценния начин. Безмислено е 2 часа да обикаляте парка с чувство на изтощение и задължение, но е безценно, ако прекарате дори 15 минути, наситени със смях и забавления. 
      Ако сутрин мама води детето на детска градина, то нека тати го вземе след това или обратното. Това важи особено за периода на адаптация. Нека детето почувства подкрепата и на двамата родители.
      Имайте търпение и проявявайте разбиране към детските сълзи. Не считайте , че синът ви е разглезен, ако плаче, защото не иска да отиде на детска градина примерно. Да, вашата задача е да го направите мъжествен, силен, смел, но обичта и ласката не се изключват. Те са потребни както на момичетата, така и на момчетата. Изследвания показват, че по-мъжествени са онези синове, чиито бащи не се скъпят на нежност в отношенията си и проявяват разбиране и търпение, особено в ранно детство.
     Бъдете строги, но и справедливи. По мъжки се ядосвате, че точно вашето дете отроче не спира сутрин да плаче пред вратата на детската градина, че точно то не може да си обуе само обувките, че точно то още не може без памперс, докато спи. Както по мъжки се ядосвате, така и по мъжки се овладейте. Не упреквайте, детето, не му се присмивайте, не го обвинявайте. Така само ще загубите доверието му. Помогнете му да се справи с новата обстановка. А това може да се случи само с разбиране и подкрепа. А подкрепата на тати е нещо много специално- тя вдъхва сили и вяра, прави полета възможен.
     Не спирайте да играете с вашите деца. Нека ви напомним, че чрез играта те опознават света и “трупат” знания. А бащините игри са нещо различно- те са дръзки, буйни, смели. Възпитават бързина, ловкост, решителност, любознателност. Но нека любимите щури игри с тати бъдат примерно след вземане от детската градина. Със сигурност те не са подходящи вечер преди лягане, дори могат да се окажат причина за нощни кошмари. Не забравяйте, че децата от 2 до 4 години лесно губят контрол над своите чувства, те все още не различават ясно реалното от нереалното. Прекаленото възбуждане може да доведе и до трудно заспиване.
Отношенията между родители, учители, деца
Безпорно ролята на педагозите е от първостепенно значение за адаптацията на детето в детската градина. Учителките са тези, в чието лице малкото дете ще потърси едва ли не нещо като копие на мама. Ето защо е добре да обясните на детето, че докато е в детската градина и вас ви няма там, всичко което иска да каже  
Същност и адаптация на детето от семейна среда към детска градина
Тръгването на детето на детска градина е изключително събитие за малкото дете, защото е свързано с попадането в новата среда – материална и социална раздялата с  майката се преживява болезнено от почти всички деца. Те страдат и от това, че се намират в нова обстановака сред непознати хора и за това чл. 39, ал. 2 и ал. 3 от Наредба № 5 за предучилищно образование казва:
       ал. /2/ „Детската градина изработва и прилага модел  за работа със семействата и децата в периода на адаптация от семейната среда към детската градина, който е неразделна част от Правилника за дейността  на детската градина“.
      ал. /3/  Моделът по ал. 2 задължително включва краткосрочно присъствие на родителите в детската градина. Продължителността на присъствието на родителите, както и дейностите, в които могат да участват се определят предварително на индивидуални срещи между учителите и родителите.
     Психолози и педагози смятат, че периода на адаптация на детето преминава през  три основни форми:
-	лека
-	средна
-	тежка форма на адаптация
      За определяне на една или друга форма на адаптация се посочват обикновено следните основни критерии:
-	Емоционално състояние на детето;
-	Отношението му към възрастните
-	Отношението му към връстниците
-	Състояние на съня и апетита
-	Честота и продължителност на острите заболявания
-	Сроковете, в които детето се нормализира.
       Практиката показва, че има деца, които се приспособяват веднага, а други продължително време от два  до четири месеца след постъпване в детското заведение.
       Приспособяването на детето е социален процес. В него играе роля придобитото, т. е. личния опит на детето, подготовката му в семейството. Семейството е основополагащото, първоначалното в живота на детето и там се поставя основата на нервно-психическото, физическото и емоционалното здраве на детето, началните умения и навици за самообслужване, за поведение за общуване. Родителите в най-голяма степен могат да допринесат за бързата и безболезнена адаптация на детето към детската градина, когато те са убедени в способността на детето, че може успешно да премине през този период. Тази убеденост носи увереност и емоционално спокойствие както за тях, така и на детето. Доверието, което гласуват родителите на детето позволява то да приеме детската градина  - новите приятели, екипа на детската градина, новите играчки, дневния режим и цялата среда около него като своя, в която да се чувства свободно и сигурно
Хранене
Максимално приблежете менюто у дома към това в детската градина . Ако детето е свикнало вкъщи на обяд да яде само едно ядене, то нищо чудно, че в детската градина ще откаже някое от първото, второто или третото. Имайте предвид, че често пъти храненето е една от основните причини, поради която детето не иска да ходи на детска градина.       
•	Ако има храни, които детето не консумира, съобщете на персонала и помолете да не бъде насилвано да яде нещо, което принципно не яде. С времето, от само себе си, току-виж точно тази храна му стане любима.
•	Ако детето е алергично към дадени храни, също е задължително да бъдат уведомени педагозите и медицинската сестра. Това, което се изключва от мевюто на алергичните деца, е задължително да се спазва и в детската градина. Ето защо е разумно и другите родители да знаят, ако има деца в групата, алергични към дадени храни. Това е необходимо в случай, че се носят почерпки по различни поводи.
•	Знаете колко е важно детето да се храни здравословно. В детската градина на таблото всяка седмица се сменя листът с написаното меню, което е съобразено с наредбата за здравословно хранене в детските градини.
•	Какво обикновено се случва след като вземете детето от детската градина? Често пъти малкото дете е гладно и често се забравят принципите на балансираното хранене. Предлагат се недотам здравословни храни, а след това детето не иска да вечеря. Опитайте вместо вафли, чипсове, близалки да предложите плод или ядки примерно непосредствено след взимане на детето от детската градина. А и вероятно ще се съгласите, че е по-доброто решение детето да бъде за кратко време гладно – докато се приберете у дома, а там да му предложите вечеря с нужните витамини.
	Първи дни 	
Именно от тях зависи какво ще е по-нататъшното отношение на детето към новото място. Това от своя страна влияе и върху неговото здраве, и върху отношенията му с другите деца. Опитайте се да превърнете началото в нещо като мини празници. Защото точно първите дни, така както бързо минават, така и повлияват на следващите срещи с “новото” като нещо радостно или като нещо ужасно. Ако детето плаче и не иска да отива на детска градина, гушнете го, успокойте го, разкажете му колко вълнуващи моменти го очакват. Или се опитайте да “отвлечете” вниманието му с друга интересна тема- защо например не му разкажете как кучетата, охлювите, мравките (това което срещате по пътя си) ,че те също си имат своя детска градина и всяка сутрин бързат за там. Или пък просто се усмихнете и му предложете да стигнете до детската градина, пеейки любими песнички или казвайки си смешки, гатанки, или подскачайки на един крак.
Интересните идеи винаги разпалват детското въображение, а вашето спокойствие и ведрост се предават и на детето.
Имайте предвид, че е от значение и последователността при ходенето на детска градина. Нека детето свикне с мисълта, че от Понеделник до Петък всеки има задължения – то е на детска градина, мама и тати са на работа. А Събота и неделя са дните за семейни забавления. Това ще се случи, ако не се отклонявате от този график. Ако решите, че в Сряда детето няма да ходи на детска градина, защото не иска, плаче, моли се да си е вкъщи, вие самите нарушавате графика и затруднявате адаптацията. Освен това малкото съкровище разбира, че има варианти и е способно да ви манипулира. Ето защо в случай, че детето не е болно, не превръщайте “работния ден” в “ почивен”. Не забравяйте, че правилата не затрудняват, а улесняват живота на детето.
Организация на времето
Сутрин така организирайте времето, че да е достатъчно за всичко. Да, струва ви се невъзможно, но все пак всичко се свежда до добрата организация. Едно от условията за това е събуждането да бъде навреме. Предвидете минутките за разбуждане, за гушкате, за сутрешен тоалет, обличане, прически. Някои деца имат нужда сутрин от хапване вкъщи, преди закуската в детската градина, особено ако времето от ставането до излизането е повече от половин-един час. В този случай предупредете персонала, че детето закусва вкъщи и е възможно да не е гладно и да не изяжда закуската си в детската градина. В заключение – не позволявайте всичко да става на бързи обороти. Това само изнервя обстановката. А никой няма нужда сутрин от суматоха и напрежение. Важно е да тръгнете към детската градина спокойни и усмихнати. Денят се познава от утрото, нали?
Какво да има в детската раница
Накъде без детската раничка? Заедно с детето изберете най-хубавата и сложете в нея всичко необходимо. В детската градина ще ви информират какво трябва да подготвите за детето от вкъщи. Списъкът включва: комплект за преобличане, пижама, пантофи, протектор за матрак и хигиенни материали. По-малките деца често се цапат или заливат с вода, чай, докато изградят уменията за самообслужване. Добре е да имат комплекти резервни дрехи и бельо. Дрехите да са лесни за обличане и събличане, да нямат сложни закопчавания или трудно да минават през главата. Обувките съответно да се лесни за обуване и събуване, като за предпочитане е  обувките да бъдет без връзки.
Навиците за самообслужване
В детската градина вашето дете ще усвои навиците само да се обслужва, а това изисква време. Имайте търпение и не се сърдете, ако вечерта го намерите облякло някоя дреха с криво закопчани копчета. Вместо упреци по-добре го похвалете, че само се облича. Все пак, ако смятате, че детето ви има нужда от повече внимание и подкрепа в това отношение, не бързайте да повишавате тон, а поговорете спокойно с хората, които се грижат за вашето дете и уеднаквете очакванията си. Ако детето ви все още не е самостоятелно и използва памперс - не се притеснявайте, повечето деца не са усвоили напълно тези умения и няма да е единственото, което сега се разделя с памперса. Обсъдете този въпрос с персонала и осигурете достатъчно дрехи и бельо за преобличане. При необходимост вкъщи всеки ден насърчавайте детето да ползва тоалетна чиния, за да се чувства спокойно и уверено в детската градина. Учителите и помощник-възпитателите ежедневно помагат на децата да изградят умения за самообслужване.
Раздяла пред детската градина
Раздялата трябва да бъде бърза и кратка. Ако на вратата на детската градина детето започне да плаче и да ви моли да се върне, не отстъпвайте. В противен случай ще ви манипулира и занапред и ще продължава да ви устройва подобни сцени. Кажете ли веднъж “тръгвам” непременно тръгнете. Повярвайте на госпожата, че щом влезе в стаята, детето се успокоява и всичко е наред. Освен това практиката показва, че детето много бързо свиква с новата среда, отколкото си мислят мама и тако. Имайте предвид, че някои деца се разделят по-лесно с татко, така че може да пробвате и този вариант. Повечето деца плачат, защото тяхната главна потребност е да бъдат в безопасност и да се чувстват защитени. Затова гушнете детето, целунете го, припомнете му какъв интересен ден го очаква с другите дечица и го уверете, че скоро пак ще сте тук. Добре е да уточните след колко време ще го вземете, като имате предвид, че за детето времето все още не се измерва с минути или часове. Кажете например, че ще сте при него след като се събуди от следобедния сън и хапне следобедната закуска и спазете обещанието си. Дайте му увереност, че всичко ще е наред и нищо лошо няма да му се случи.
Усещане за нещо познато
Попитайте дали е разрешено в детската градина да се носят вещи от вкъщи и какви са условията – може ли да се внасят в групата или стоят в шкафчето. Ако е позволено, нека детето вземе със себе си любимата играчка или книжка. Това ще му носи спокойствие, усещане за нещо лично и познато. Освен това тази играчка може да му помогне да се запознае с повече деца. Тази играчка може да помогне и на вас да разберете как се е чувствало детето. Тъй като то все още не умее добре да разказва за своите емоции и чувства, го попитайте:  „Какво прави днес в градината твоят зайко? Игра ли си, с кого се запозна“?  И изслушайте внимателно отговорите.
Обратно вкъщи
Когато се приберете от детската градина, си създайте ритуал. Например, отбийте се на близката площадка или в парка. Просто нещо заедно, което да ви достави удоволствие. Зареждането с положителни емоции е от особено значение. Приятният завършек на деня ще подготви и прекрасното утро на следващия ден.
Докосване от вътрешния свят
Новите впечатления и преживявания водят до напрежение на нервната система. Ето защо след като се приберете у дома от детската градина, осигурете на детето спокойствие и уют. Опитайте незабелязано да се докоснете до неговия свят, да разберете как се чувства, какви са страховете и радостите му. 
  Поиграйте и приятелски си поприказвайте. Попитайте детето с какви играчки е играло, дали се е запознало с някого. Разкажете му и за своя ден. Избягвайте да го питате дали му е харесало в детската градина и дали утре ще отиде пак - възможно е това да му внуши мисълта, че там може и да е лошо и че е възможно и да не ходи.
  Преди лягане започнете да разказвате приказка за момченцето/ момиченцето, което съвсем скоро е тръгнало на детска градина. Не разказвайте цялата приказка наведнъж. Оставете да има и за следващите вечери. На следващия ден, след като разберете как вашето дете е прекарало деня в детската градина, ще продължите приказката с героите, които също така са прекарали чудесно. Чрез приказката се опитвайте и да разрешавате проблемни ситуации. Детето ще знае, че не винаги всичко е идеално, но важното е да можем да намираме решения. Постепенно разказвайте заедно. Така по-лесно ще разберете как то се чувства в новата обстановка. На тази възраст децата трудно споделят преживяванията си, така вие ще му помогнете да се опитва да  сподели своите преживявания от деня. Рисуването също е добър способ за себеизразяване. Творческите занимания, като работата с пластелин или глина например, дават възможност за психическо разтоварване. Детето може да изрази чувствата си и да намери нужното му спокойствие. Чрез тях е много по-лесно можем да започнем разговор, който да ни помогне да се докоснем до детето, което на този етап има нужда от разбиране и подкрепа.
Специално за татковци
Като че ли сме свикнали да приемаме, че мама е главната действаща сила в отглеждането на детето, макар че все по- често се срещат бащи, споделящи не само финансови отговорности, а и такива, касаещи храненето, хигиената, емоционалното развитие на децата. И ако се съгласим с мнението на Аристотел, че мъжете стават по-късно бащи, отколкото жените – майки, че на мъжете им трябва повече време, за да усетят новата си роля, да обмислят ситуацията, то бихме били и единодушни, че до третата година на детето е задължително  е татко да разгърне възможностите си, напълно осъзнал вече какво се очаква от него. Ролята на таткото във възпитанието на детето в никакъв случай не е по-маловажна от ролята на мама. Всяко дете има нужда от хармонично развитие, което може да получи само при участието и на двамата родители. Ако човек с раждането си не осъзнава съществуването на двата свята - мъжкия и женския, в лицето на мама и татко – то той е ограничен в своите възможности, много по-трудно ще се ориентира в света навън. И ако мама е тази, която ще прегърне по най- топлия начин наскърбеното дете, то татко е този, който ще му вдъхне увереност да продължи по пътя и да преодолее трудностите.
       И момчетата и момичетата се нуждаят от общуването с татко, от неговата любов, сила и решителност. За момчетата татко е нужен като образец за подражание. От него те получават представа как трябва да се държат. Във възрастта между 3 и 5 години момчетата моделират своето поведение в съответствие с бащиния пример. За момичетата татко също е образец за мъжко поведение. Контактът с татко е всъщност техният първи опит в общуването с мъжете и бащината фигура е моделът, който стои в основата на бъдещите партньорски взаимоотношения. Не напразно съществува мнението, че жените интуитивно избират мъже, приличащи на бащите им. Ако по някаква причина бащата трайно отсъства от живота на детето, потърсете начин то да има връзка с други значими за него мъже - чичо, вуйчо, дядо, по-голям брат. Участието на грижовен мъж помага на детето да се развива пълноценно и хармонично. 
      Скъпи татковци, ако дотук накратко ви представихме в най-общ план колко сте важни и незаменими за вашите деца, позволете да ви дадем и няколко конкретни препоръки, свързани с периода, когато вашите деца посещават детска градина. Включвайте се заедно с майката в родителските срещи, в различни тържества и инициативи в детската градина – детето ще бъде щастливо и сигурно от факта, че и мама и татко са дошли да го гледат и ще се почувства истински значимо и обичано.
        Попитайте персонала с какво бихте могли да сте полезн, за да допринесете за групата или цялата детска градина  с доброволна работа по облагородяване на помещенията и двора, можете да предложите и да се включите в различни инициативи по повод празници или да организирате спортни игри с децата, да им представите своята професия и други занимания, които те със сигурност ще оценят и ще помнят дълго. 
     Всеки ден отделяйте време за детето си. Старайте се да го прекарате по най- пълноценния начин. Безмислено е 2 часа да обикаляте парка с чувство на изтощение и задължение, но е безценно, ако прекарате дори 15 минути, наситени със смях и забавления. Ако сутрин мама води детето на детска градина, то нека тати го вземе след това или обратното. Това важи особено за периода на адаптация. Нека детето почувства подкрепата и на двамата родители.
      Имайте търпение и проявявайте разбиране към детските сълзи. Не считайте , че синът ви е разглезен, ако плаче, защото не иска да отиде на детска градина примерно. Да, вашата задача е да го направите мъжествен, силен, смел, но обичта и ласката не се изключват. Те са потребни както на момичетата, така и на момчетата. Изследвания показват, че по-мъжествени са онези синове, чиито бащи не се скъпят на нежност в отношенията си и проявяват разбиране и търпение, особено в ранно детство.  Бъдете строги, но и справедливи. По мъжки се ядосвате, че точно вашето дете не спира сутрин да плаче пред вратата на детската градина, че точно то не може да си обуе само обувките, че точно то още не може без памперс, докато спи. Както по мъжки се ядосвате, така и по мъжки се овладейте. Не упреквайте, детето, не му се присмивайте, не го обвинявайте. Така само ще загубите доверието му. Помогнете му да се справи с новата обстановка. А това може да се случи само с разбиране и подкрепа. А подкрепата на татко е нещо много специално - тя вдъхва сили и вяра.
     Не спирайте да играете с вашите деца, защото чрез играта те опознават света. А бащините игри са нещо различно - те са дръзки, буйни, смели. Възпитават бързина, ловкост, решителност, любознателност. Но нека любимите игри с татко бъдат примерно след вземане от детската градина. Със сигурност те не са подходящи вечер преди лягане, дори могат да се окажат причина за нощни кошмари. Не забравяйте, че децата от 2 до 4 години лесно губят контрол над своите чувства, те все още не различават ясно реалното от нереалното. Прекаленото възбуждане може да доведе и до трудно заспиване.
Отношенията между родители, учители, деца
 Ролята на педагозите е от първостепенно значение за адаптацията на детето в детската градина. Учителките са тези, в чието лице малкото дете ще потърси едва ли не нещо като копие на мама. Ето защо е добре да обясните на детето, че докато е в детската градина и вас ви няма там, всичко което иска да каже  на някого, може да каже на госпожата. Ако не иска супа, ако някой го обиди или не може да си завърже обувкат, тя ще го изслуша, ще му помогне, ще го защити, ако се налага. Важно е да се спечели доверието на детето, а докато се постигне желаната хармония в отношенията между родители – учители – деца, е възможно да преминете през различни фази:
Детето - родител - учител
И родителите и учителите имат своите очаквания. Добре е още в началото да си изясните кой какво очаква. Така бихте избегнали разочарованията и за двете страни. Не се притеснявайте да изразите изискванията си било то към хигиената, било към обучението. Ако решите, че вашето дете не е научило нито една песничка, а детето на колежката ви знае няколко, не бързайте с нападките към учителите. Попитайте госпожата учат ли песнички и стихотворения и кои са те. Обяснете, че бихте искали да „репетирате“ у дома. Освен това, отчитайте и факта, че темповете на каквото и да било са различни за различните  деца, като това с нищо не прави едните по-добри или по-лоши от другите. Вярвайте на вашите госпожи, че те имат еднакво отношение към всички деца и дават достатъчно обич и внимание на всички тях. Персоналът на детската градина спазва етичен кодекс за работа с деца, който изисква етично отношение и индивидуална грижа към всяко дете.
       Не на последно място е това, че детето ви вече е на детска градина, не би трябвало да означава, че отговорността за неговото възпитание и знания са изцяло грижа на учителите и помощник-възпитателите. Напротив, първостепенната отговорност остава и винаги ще бъде ваша, докато педагозите могат да са ваш ценен помощник.
       Общуването между връстниците
	В общуването с връстниците детето се учи да изразява себе си, да управлява своите емоции, да установява различни отношения. За ефективното общуване е нужно детето да умее много неща – внимателно да слуша, да изразява своите мисли и чувства, да уважава събеседника си, да се договаря. Всичко това много зависи от развитието на речта. В детската градина детето попада в колектив и формирането на навиците за общуване се изграждат постепенно с помощта както на възпитателите, така и на родителите. Ако наблюдавате известно време как си играят децата в двора на детската градина, лесно ще разберете кои деца се очертават като лидери, кои като изпълнители, кои са срамежливи, кои са агресивни, кои се налагат и кои отстъпват.  Подобни тенденции, разбира се, не са зададени или установени, те се променят. Все пак децата тепърва се изграждат и социализират. Те имат нужда от опит и време в общуването, а родителите могат да им помогнат в това отношение. За целта е важно:
-	да не слагаме етикети нито на своето, нито на чуждите деца, защото всички деца имат право да се чувстват защитени и щастливи в детската градина;
-	да обсъждаме, а не да осъждаме дадена ситуация или поведение;
-	да проявяваме интелигентност към всяка създала се ситуация и взаимно да я обсъждаме, вместо да се поддържа напрежение, да се създават настройки и групировки, които да разделят родителите;
-	за целта да разискваме, а не да налагаме мнения.
При проява на агресия, не оставайте безучастни. Не е нужно да раздавате правосъдие, но е нужно да се обсъди проблема с всички заинтересовани страни. Не забравяйте, че личният пример е най-добрият учител. Показвайте на децата си как е редно да се общува, как се изграждат добри отношения между хората.  За желанието на детето да ходи на детска градина е от значение и атмосферата в самата група. Това зависи от уменията и от усилията на педагозите да създават атмосфера на топлина, уют и обич. Ако детето  почуства това, много по-бързо ще изчезнат неговите страхове и вълнения. Бъдете сигурни, че това което вие искате за вашето дете, го искат и учителите. Те не по-малко от вас са загрижени децата да свикнат с новостите и да сформират един добър колектив, с който да работят лесно и да постигат целите на предучилищното образование. Ако детето още от първия ден усети доброжелателните отношения между родители и педагози със сигурност ще се справи по-бързо с новата среда. 
               Аз вече знам и мога
               Всички знаем, че децата обичат най-много да играят, а това означава да научават все нови неща, да покорява все нови хоризонти, да опознава все нови светове. В детската градина чрез игрова форма детето придобива знания, които го подготвят за следващия етап – училището. В отделните групи се усвояват различни знания, звързани с държавните образователни изисквания от Наредба № 5 за предучилищно образование. https://www.mon.bg/.
            Всяка детска градина избира медодическите ръководства и учебни помагала, които се предлагат от различните издателства, с помощта на които се обучават децата, съобразно програмната система на детската градина. 
               Допълнителни дейности, които не са дейности на детската градина
Детската градина предлага допълнителни занимания срещу заплащане от страна на родителите: танци, английски език, карате, футбол. Относно спортните занимания, нека напомним, че движението е безкрайно важно за детето. Дори и да не запишете малкото човече, още от първа група на даден спорт, осигурете му необходимите условия за достатъчно бягане, скачане, катерене. Ако детето е твърде енергично, подвижно палаво – не бързайте да го наричате хиперактивно. Повишената физическа и емоционална активност е характерна за повечето деца. 
              Какво и становище да имате по отношение да допълнителните занимания в детската градина, не пренебрегвайте мнението на детето. Поговорете с него, не подминавайте въпросите му. Нека напомним, че вие можете да помогнете на децата си да развият своите дарби. Може да причините стрес и несигурност, ако спорта не е желан от детет. Не забравяйте, че децата в тази възраст сменят бързо интересите си, искат да опитат нещо ново и само след месец вече не им е интересно. Това е нормално и няма нужда да насилвате и себе си и детето да продължава дадено занимани. Не пренебрегвайте мнението на детето, макар и малко то е личност със свое мнение и позиция. Постарайте се заедно с детето да намирате посоките на неговото развитие.
       Ролята на мама и татко
       Родители, вие сте и учители! Вие цял живот ще преподавате най-ценните уроци на своето дете – ако до вчера сте го учили как да държи лъжичката, то днес е важно да го научите да поздравява или да се извинява, когато трябва. За да му бъдете максимално полезни в учебния материал, който се усвоява в детската градина, отделяйте  време за разговори с детето. Работете паралелно с учителите на вашето дете, разговаряйте с детето, четете му книжки, разказвайте му приказки. Любовта към книгата и чететето се гради най-вече в семейството. 
        До 30 минути на ден децата могат да ползват електронни източници за обучение. Ползването на мултимедия е далеч по-добро за зрението на детето. Няколко съвета за употреба на дигитални устройства:
-	съвместете ученето и забавлението – можете да се възползвате от множество безплатни приложения за най-малките, които им помагат да учат нови неща по предизвикателен начин;
-	играйте и учете заедно – децата могат да учат много ефективно, ако го правят заедно със възрастен. Това дава възможност да покажете на детето, как да използва таблета по най добрия начин и да говорите  за важните правила за онлайн безопасност;
-	поставете граници, определете времето, което детето ще отделя за игри на таблета – ясните правила, помагат на децата да развиват самоконтрола си , а и да ги предпазват от умора пред екрана;
-	внасяйте разнообразие, предлагайте алтернативи: настолни игри, спорт, рисуване, танци, които развиват различни умения – логично мислене, фина моторика, екипност и постоянство;
-	нека детето бъде достатъчно време навън, да играе, да фантазира, да общува. Не спирайте да се интересувате от неговия свят интереси и емоции.
              Прекрасно е когато детето ходи с удоволствие на детската градина, здраво е. Родителя е спокоен на работното си място, сигурни сте, че учителите се грижат за вашето дете и  то е в добри ръце. Не забравяйте, че дето има нужда от общуване със вас и от играта с вас. Отделяйте ежедневно време за пълноценно общуване с детето. Наред със забавалнията „преподавайте“ своите знания на вашето дете.

            Осигурете възможност на детето да се движи достатъчножно За съжаление по повечето случаи болестите са неделима част от началния период в детската градина. Кои са причините да се случва това?  Често родителите сами изнежват детето, а после се учудват защо детето боледува. Ако защитните сили на организма са слаби, всяко вирусно или инфекциозно заболяване ще има по-сериозен характер. Детето боледува в детската градина, поради нарушено емоционално равновесие. Това е трудно да се избегне, защото стресът в началото е почти неизбежен. В случая основното е да помогнете за по-бързата психологическа адаптация на детето. Причините за стреса, водещи до това детето да боледува в детската градина често пъти са неговите най-различни страхове, основани на липсата на жизнен опит. Детето често боледува и защото на подсъзнателно ниво разбира, че за да бъде у дома, трябва да се разболее. Детската психика е нещо много специално. Не обвинявайте детската градина за честите боледувания на детето. Когато детето попадне в нови условия е нормално детето да преболедува по един или друг начин, това е реакция на организма към настъпилите промени. 
             Какво да направим за да помогнем на детето да се справи по-бързо
             Ето как можете да се противопоставите на неприятните болести, за да бъдат дните в детската градина спокойни и усмихнати:
1.	Консултирайте се  с вашия педиатър и изгответе подходяща за вашето дете схема за укрепване на имунитета.
2.	Изгответе пълноценно меню. Детето трябва да се храни здравословно. В детската градина имат грижа за това през деня, но това не отменя нуждата от пълноценна вечеря. Обикновено около 17.00 ч.  -18.00 ч., когато прибирате детето то детската градина, то е много гладно и е склонно да погълне огромни количества вредни храни, ако му позволите. Погрижете се да осигурите пълноценна вечеря в по-ранен час. Детето трябва да получава чрез храната необходимите витамини и микроелементи, да приема достатъчно количество белтъчини /млечни продукти, месо/, плодове и зеленчуци.  Прекомерните сладки и мазни храни влияят зле на имунната система. Не забравяйте, че детето трябва да пие достатъчно количество вода. Ограничавайте соковете, сладките напитки, които водят до чувство на засищане и често запълват малкото детско стомахче за сметка на хранененето. 
3.	Спазвайте дневния режим.Детето се нуждае от достатъчно сън според стандартите за ранно детско развитие на  Unicef, детето се нуждае от 9.00 – 10.00 ч. нощен сън и  1.00 ч. – 2.00 ч. следобеден сън.  Осигурявайте му условия за пълноценна почивка. В противен случай страда имунната и нервна система, както и хормонът на растежа. Малкото дете трябва да расте и смело да се справя с предизвикателствата на различните възрасти.
4.	Осигурете възможност на детето на се движи достатъчно. Отавяйте го да тича, скача и катери при всяка възможност. Това е подходящата възраст да го научите да кара колело. Спортувайте заедно при всяка възможност и не забравяйте предпазните средства – каска, наколенки. Ако не сте въвели семеен спортен ден, сега е моментът. Определете си поне един час в седмицата,  в който можете да потичате заедно в парка или да отидете до плувен басейн. 
5.	Помислете за закаляването на детето. Свежият въздух, разходките сред природата са незаменим източник на здраве. Обличайте детето подходящо, но не прекалявайте с навлич
      Заключение
      Възползвайте се от  горните съвети и препоръки. Бъдете активни в разрешаването на проблеми и във вземането на решения. Персоналът на ДГ № 1 „Ян Бибиян“ очаква вашата помощ и загриженост. Нека заедно да дадем най-доброто от себе си  за  децата.
